**9. 4. 2020**

**MAT Pisno preverjanje znanja** – poslala ga bom staršem na elektronski naslov.

Navodila:

* + najprej se podpiši na list
  + dobro preberi navodila
  + za reševanje nalog imaš na voljo celo šolsko uro (45 min)
  + pazi na postopek reševanja besedilnih nalog
  + če katere naloge ne znaš rešiti, nadaljuj z drugo in se kasneje vrni k tej
  + ko končaš, še enkrat preglej odgovore in popravi morebitne napake
  + začni z reševanjem nalog

SREČNO!

**SLJ Priprave na govorni nastop opis poti v šolo**

* Prejšnje šolske ure smo pri slovenščini brali opis poti.
* Danes se boš pripravil za govorni nastop. Opisal boš svojo pot do šole ali do prijatelja.
* Pomagaš si lahko tako, da narišeš skico. Pazi, da ne ponavljaš preveč istih besed (na primer besedo nato). Jutri boš govorni nastop predstavil svojim staršem.

**ŠPO Obvladovanje žoge z nogo**

* Ogrej se s tekom.
* Naredi gimnastične vaje.
* Izvedi naloge:

- Zadeni gol

žogo brcaj v manjši gol (lahko je to škatla ali si gol označiš s kamni). Brcaj na različne načine (z notranjim, zunanjim delom stopala, prsti). Postopoma povečujej razdaljo.

- Podiranje kijev (kiji so lahko plastenke polne vode)

Žogo brcaj v kije in jih čim več podri.

- Okrog stožcev

S stožci (plastenkami, kamni) oblikuj »progo«. Z nogo vodi žogo po progi.

- Zadeni škatlo/tarčo na steni

Ciljaj v prevrnjene škatle ali tarčo, narisano na steni.

**DODATNI POUK**

* + Priprave za Cankarjevo tekmovanje Mehurčki.
  + Navodila pošljem na elektronski naslov staršev.